47. ΑΠΟΦΑΣΗ ΕΠΙΤΡΟΠΗΣ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ  ΘΕΜΑΤΩΝ της 5 Νοεμ. /9 Δεκ. 1987 (ΦΕΚ Α΄ 219) (Συνεδρίαση 373, θέμα 19) Συμπλήρωση των διατάξεων της απόφασης ΥΠ 1576/2/5.2.68 που αναφέρεται στην έκδοση εγγυητικών επιστολών σε συνάλλαγμα από τις Τράπεζες. Επιτρέπεται στις Τράπεζες που λειτουργούν στην Ελλάδα να εκδίδουν, χωρίς προηγούμενη έγκριση της Τράπεζας της Ελλάδος, εγγυητικές επιστολές σε συνάλλαγμα υπέρ ελληνικών επιχειρήσεων για την κάλυψη υποχρεώσεών τους στο εξωτερικό υπό την προϋπόθεση ότι έχει εγκριθεί προηγουμένως από την αρμόδια υπηρεσία της Τράπεζας της Ελλάδος η χορήγηση του αναγκαίου συναλλάγματος για την πληρωμή των πιο πάνω υποχρεώσεων. Στην πιο πάνω έγκριση δεν περιλαμβάνεται η έκδοση εγγυητικών επιστολών σε συνάλλαγμα που καλύπτουν υποχρεώσεις από εμπορευματικές συναλλαγές. 